10/05/2010 | Administración LocalMunicipal
Sada
Secretaría
Concurso de cartaza festas do verán 2010. Concello de Sada

ANUNCIO Mediante resolución da Alcaldía de data 23 de abril de 2010, prestouse aprobación ás seguintes Bases do “Concurso de cartaza festas do verán 2010. Concello de Sada”: Con motivo da celebración das festas patronais do Concello de Sada organízase, a través da Concellería de Cultura do Concello de Sada, un concurso de carteis para a promoción das festas do verán. - A Comisión estará formada por membros da Concellería de Cultura, así como por persoas relacionadas co mundo das artes plásticas. - O concurso está dirixido a todos os veciños do Concello de Sada (deberá acreditarse dita premisa adxuntado unha copia do D. N. I ou documento similar). Os carteis poderán presentarse en varias modalidades: debuxo, pintura, deseño gráfico por ordenador, collage, etc. - O tema dos carteis será: “FESTAS DO VERÁN. SADA 2010” - O formato dos traballos terá unhas medidas de 42 cmts x 30 cmts (un folio A3) - As obras deberán ser orixinais, non podendo estar publicadas nin ter recibido ningún premio anteriormente. - As cartazas deberán levar só o debuxo, co único lema de “FESTAS DE VERÁN SADA 2010”. - Cada participante poderá presentar un máximo de dous carteis. - Os traballos entregaranse cos seguintes datos: • Nome. • Apelidos. • Idade. • Dirección. • Teléfono de contacto. - Todos estes datos deberán ir dentro dun sobre adxunto: o cartel non pode levar ningún nome nin firma do autor, todos os datos deberán ir no sobre adxunto. - As obras quedarán en poder do Concello de Sada que se reserva o dereito á súa publicación - O cartel seleccionado será o anunciador das festas do verán de Sada 2010. - A participación neste concurso supón a aceptación da totalidades das presentes bases. - Todos os traballos poderán ser entregados ata as 14:00h. do luns 14 de xuño de 2010. - As inscricións serán realizadas polos autores das obras presentadas ao concurso. A obra deberase acompañar da ficha de inscrición (anexo 1) cos datos antes sinalados. - Os traballos poderán presentarse en persoa no Rexistro do Ilmo. Concello de Sada. Dirixidos a: CONCURSO DE CARTAZA FESTAS DO VERÁN 2010 Ilmo. Concello de Sada. Avenida da Mariña nº25. CP 15160 Sada, A Coruña. (O horario do Rexistro do Concello de Sada é de luns a venres de 9:00h. a 14:00h., e os sábados de 9:00h. a 13:00h.). - Coa inscrición na oficina do Rexistro do Concello de Sada deberán acreditar estar censados no Concello mediante volante da oficina do padrón( ou documento similar). O Cartel Gañador darase a coñecer o venres 18 de xuño a través do taboleiro de anuncios do Concello de Sada e a través da páxina web do Concello (www.concellodesada.com). - O xurado estará composto por persoal da Concellería de Cultura do Concello de Sada e por persoas relevantes do mundo das artes plásticas. - O XURADO resérvase a facultade de declarar deserto o premio absoluto. - Existirá un único premio de 300 € para a o cartel gañador. - A persoa premiada deberá aportar un certificado bancario co número de conta no que solicita que lle sexa ingresado o importe do premio. Para maior información: Concellería de Cultura. Concello de Sada. Tels.981 62 03 31 e 627 47 47 09. E-mail: tecnico. cultura@concellodesada. com Web: www.concellodesada.com Sada, 27 de abril de 2010 O Alcalde Asdo.: Abel López Soto